**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1017/2023

**1696a**

### I n f o r m á c i a

o prerokovaní návrhu skupiny poslancov Národnej rady Slovenskej republiky na vydanie ústavného zákona, ktorým sa mení a  dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (tlač 1696) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky uznesením z 15. júna 2023 pridelila návrh skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (tlač 1696) na prerokovanie výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre verejnú správu a regionálny rozvoj,**

**Výboru** Národnej rady Slovenskej republiky **pre nezlučiteľnosť funkcií.**

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie návrhu ústavného zákona v druhom čítaní vo výboroch.

**I.**

 Poslanci Národnej rady Slovenskej republiky, ktorí nie sú členmi výborov, ktorým bol návrh ústavného zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu ústavného zákona (§ 75 ods. 2 zákona o rokovacom poriadku Národnej rady Slovenskej republiky).

II.

 Výbor Národnej rady Slovenskej republiky pre nezlučiteľnosť funkcií prerokoval návrh skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri  výkone funkcií verejných funkcionárov v znení neskorších predpisov (tlač 1696), avšak neprijal uznesenie, keďže návrh uznesenia nezískal súhlas trojpätinovej väčšiny všetkých poslancov podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl.  84 ods. 4 Ústavy Slovenskej republiky.

**Ústavnoprávny výbor** Národnej rady Slovenskej republiky 26. júna 2023 **prerokoval** predmetný návrh ústavnéhozákona,avšak **o návrhu uznesenia nehlasoval,** pretože podľa §  52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

Schôdza **Výboru** Národnej rady Slovenskej republiky **pre verejnú správu a  regionálny rozvoj** bola zvolaná na26. júna 2023. O uvedenom návrhu ústavného zákona výbor nerokoval, keďže podľa § 52 ods. 2 zákona č.  350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

III.

 Schôdza Ústavnoprávneho výboru Národnej rady Slovenskej republiky **ako gestorského výboru** k návrhu skupiny poslancov Národnej rady Slovenskej republiky na  vydanie ústavného zákona, ktorým sa mení a dopĺňa ústavný zákon č. 357/2004 Z. z. o  ochrane verejného záujmu pri výkone funkcií verejných funkcionárov v znení neskorších predpisov (tlač 1696) bola zvolaná na 27. júna 2023.

O návrhu spoločnej správy výborov, vrátane stanoviska gestorského výboru, Ústavnoprávny výbor Národnej rady Slovenskej republiky **nerokoval**, keďže nebol uznášaniaschopný.

Predseda Ústavnoprávneho výboru Národnej rady Slovenskej republiky poveril spoločného spravodajcu **Dominika Drdula**, aby na schôdzi Národnej rady Slovenskej republiky informoval o výsledku rokovania Ústavnoprávneho výboru Národnej rady Slovenskej republiky a navrhoval ďalší postup.

 Milan Vetrák v. r.

 predseda Ústavnoprávneho výboru

 Národnej rady Slovenskej republiky

Bratislava 27. júna 2023